Document ID: 32009R0867

KOMISSION ASETUS (EY) N:o 867/2009,
annettu 21 päivänä syyskuuta 2009,
yhteisön maatilatypologiasta annetun asetuksen (EY) N:o 1242/2008 muuttamisesta ja korjaamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1) ja erityisesti sen 4 artiklan 4 kohdan, 6 artiklan 2 kohdan ja 7 artiklan 3 kohdan,
sekä katsoo seuraavaa:
(1)
Komission asetuksen (EY) N:o 1242/2008 (2) liitteessä I olevassa C osassa määritellään tuotantosuunnat. Näiden määritelmien perusteella ei kuitenkaan voida luokitella tiettyjä laiduneläinten kasvatusta harjoittavia tiloja tuotantosuunnittain, eikä luokittelua voida kovin hyvin soveltaa muihinkaan tiloihin.
(2)
Asetuksen (EY) N:o 1242/2008 liitteessä II olevassa B osassa annetaan säännöt maatilojen taloudellisten kokoluokkien ryhmittelystä. Nämä säännöt rajoittavat jäsenvaltioiden mahdollisuuksia laatia soveltuvampia valintasuunnitelmia.
(3)
Jotkin asetuksen (EY) N:o 1242/2008 liitteissä I ja IV käytetyt kuvaukset ja nimet ovat epäselviä, joten niitä on selvennettävä.
(4)
Joidenkin asetuksessa (EY) N:o 1242/2008 tarkoitettujen ja maatilojen tulojen selvittämiseen ja niiden taloudellisen toiminnan analysointiin käytettävästä maatilailmoituksesta 3 päivänä syyskuuta 2008 annetussa komission asetuksessa (EY) N:o 868/2008 (3) lueteltujen tuotteiden kuvausta ja koodia on muutettu 27 päivänä elokuuta 2009 annetulla asetuksella (EY) N:o 781/2009.
(5)
Lisäksi joissakin kieliversioissa olisi korjattava asetuksen (EY) N:o 1242/2008 liitteessä I käytetyt tiettyjen tuotantosuuntien nimet. Johdonmukaisuuden parantamiseksi ilmaisu ”tila” olisi poistettava tuotantosuunnan nimestä ja luettavuuden parantamiseksi tietyt siipikarjaluokkiin viittaavat ilmaisut olisi muutettava tiettyjen tuotantosuuntien nimissä.
(6)
Sen vuoksi asetusta (EY) N:o 1242/2008 olisi muutettava ja korjattava.
(7)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 1242/2008 liitteet I, II ja IV tämän asetuksen liitteen mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan maatalouden kirjanpidon tietoverkkoon varainhoitovuodesta 2010 ja maatilojen rakennetutkimukseen vuoden 2010 tutkimuksesta alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä syyskuuta 2009.

Labels: 19
6